VARAAIT
Meil on kodus palju lampe - hõõglampe, päevavalguslampe ja
säästulampe ja kõiksugu muid.
Meil on pidevalt kasutuses umbes 50 lampi.
Aeg-ajalt need lähevad katki ja neid tuleb uute vastu vahetada.
Poest on vaja sageli osta uusi lambipirne ja neid peab aeg-ajalt
kuulama:kui need on hõõglambid, siis kui särisevad, siis on katki
kui ei särise, siis ei ole katki.
Tervest lambist pole mingit kasu, kui see pole ühendatud,
kui sinna ei tule elektrit.
Katkise lambi puhul pole vahet, kas sinna tuleb elektrit või ei.
Vahel on ka pirn liiga õrnalt sisse keeratud ja piisab sellest,
kui seda natuke tugevamini keerata ja see hakkab tööle.
Lamp ei täida oma ülesannet, kui ei saa voolu.
Kristlase suhe Jumalaga on sama- sugune-kui meil pole sidet Jumalaga,
me ei täida seda ülesannet, mis meile on antud.
Tänane õpetus on seotud meie ühendusega Jumalaga.
Kas sinu ühendus Jumalaga on korras?
See on "Varaait" - seega tere tulemast "Varaaita"!
Meie teemaks on Jeesuse tähendamis- sõnad.
Sel korral keskendume Jeesuse tähendamissõnale viinapuust.
Tere tulemast saatesse!
VARAAIT
Jeesus ütleb:
"Mina olen tõeline viinapuu ja minu Isa on viinamäe aednik. Iga oksa
minu küljes, mis ei kanna vilja, tema kõrvaldab ja igaüht, mis kannab
vilja, tema puhastab, et see kannaks rohkem vilja.
Teie olete juba puhtad selle sõna pärast, mis mina teile olen rääkinud!"
Need sõnad on seotud Jeesuse sõnadega
Johannese evangeeliumi hüvastijätukõnes.
Johannes tahtis teadlikult paigutada need kõned kohta,
mis oleks kõige loomulikum vaimuliku testamendi jaoks.
Jeesus on rääkinud seda, kas lihavõtteneljapäeval peale õhtusööki
või mingil ajal sellele eelneval nädalal.
Ta tahtis kinnitada jüngreid, kes peagi kaotavad oma Vabastaja.
Jeesus ei jätaks neid üksi, vaid tuleks nende juurde Pühas Vaimus.
Oli võimalik, et jüngrid väsivad, et kiusatused muutuvad liiga suureks,
et nende usk jookseb liiva.
Seepärast rääkis Jeesus neile tähendamissõna viinapuust ja okstest.
Ta andis neile võrdluspildi suhtest Jumalaga,
mida jüngrid kindlasti meeles peavad.
Ta ütles, et mina olen tõeline viinapuu.
See on Joh. evang. Jeesuse seitsmest ütelusest viimane.
Selles kasutab Jeesus enda kohta Jumala nime - Mina olen.
Teised Jeesuse jumalikkust kirgastavad "Mina olen"- sõnad
on samuti Johannese evangeeliumis.
Mina olen eluleib, Mina olen maailma valgus, Mina olen uks,
Mina olen see hea karjane, Mina olen ülestõusmine ja elu,
Mina olen tee, tõde ja elu ja siis see - Mina olen viinapuu.
Jeesus võrdleb ennast viinapuuga.
Milline taim on viinapuu?
Viinapuu on Väike-Aasia lehtpõõsas,
mis ronib väätide abil mööda tugesid.
See pole mingi puu, kus oleks selge tüvi, mida võiks okstest eraldada.
Viinapuu koosneb okstest, selle tüve alumises osas on kümneid
eri suunas hargnevaid harusid, mis võivad ulatuda kuni 10 m kaugusele.
Selle juured on tugevad ja see kaevub sügavale maa sisse.
See kasvab kõige paremini soojas päikesepaistelises kohas.
Kasvab hästi toitaineterikkas pinnases ja vajab palju vett,
eriti kasvu algperioodil.
Kui viinapuu saab vanemaks, saab see hakkama ka vähema veega,
kuna suudab sügava juurestiku abil võtta maa seest piisavalt niiskust.
Kui kohandame seda nii, nagu Jeesus on plaaninud seda kohandamiseks.
Ma ei tea kui täpselt - kas seal on vaid üks asi või võib võtta rohkem.
Ma tahaksin võtta rohkem kui ühe tähenduse sellele.
Jeesus on viinapuu, Ta ütleb, et mina olen viinapuu.
Ta koosneb siin maa peal võrast - kristlikust kogudusest.
Seda toonitab teine Uue Testamendi pilt ihust - me oleme Tema ihu.
Nagu noor viinapuu vajab erilist kastmist, nii ka noor kristlane
vajab erilist abi teistelt kristlastelt.
Usuelu tugevnedes, usuelu juurdudes sügavamale Jumala arm ja Tema sõnad
teevad inimeses tööd nii, et ta õpib imema, elama otse pinnasest.
Siiski on ta seotud teiste okstega ja vajab neid.
Nagu selline taim, nii ka kristlane tunneb end hästi Jumala päikese all.
Jeesus ütleb, et minu Isa on viinapuu aednik.
Ta hoiab omasid, nagu hea aednik kunagi.
Viinapuu aednikul oli mitmeid mooduseid viinamäe hoidmiseks,
nii on ka Jumalal mitmeid mooduseid omade hoidmiseks.
Jesaja raamatu 5. ptk on ilus laul, kus öeldakse:"Ma tahan nüüd laulda
oma armsamast, mu armsama laulu tema viinamäest.
Mu armsamal oli viinamägi viljakal mäenõlvakul! Ta kaevas ja puhastas
kividest ning istutas häid viinapuid; ta ehitas selle keskele torni,
ta raius sinna ka surutõrre. Siis ta ootas, et see kasvataks
häid kobaraid, ent roiskunud olid kobarad, mis see andis!"
Jesaja jätkab:"Ja nüüd, Jeruusalema elanikud ja Juuda mehed:
mõistke ometi kohut minu ja minu viinamäe vahel!
Kas oleks olnud vaja teha mu viinamäega veel midagi,
mida olin jätnud tegemata? Miks ma ootasin,
et ta kasvatab häid kobaraid, kuna ta andis roiskunud kobaraid?"
Aednik kaevas viinamäe üldiselt mäe lõunapoolsele nõlvale, kaevas ja
istutas taimed, ehitas aia viinamäe ümber loata sissetungijate -
näiteks inimeste ja rebaste eest kaitseks.
Üks aedniku igaaastastest töödest oli puude puhastamine.
Kuivanud oksad saeti kütteks;vesivõsud, mis vilja ei kanna, kärbiti.
Nii tehti ruumi headele okstele.
Sellised puud, mis polnud mitu aastat vilja kandnud, raiuti maha.
Kõik need toimingud teenisid suurema saagi eesmärki.
Viinapuu istutati teatud eesmärgiga, seda ei kasvatatud ehteks ega
vaid lehtede tootmiseks, selle eesmärk oli viinamarju kasvatada.
Millest võis valmistada veini.
Viinamarja vili pole mitte lehed, vaid viinamari.
Viinamarja tähtsaim omadus ei ole värv, suurus, välimus,
vaid selle maitse - millist veini sellest saab.
Jumal ootab omadelt vilja.
Nagu viinapuu, nii ka kristlane on sündinud teatud eesmärgiga.
Meie elu mõte on kasvatada vilja Jumalale, mitte toota palju lehti.
Mis on see vili, mida Jeesus siin silmas peab?
Kas see on Püha Vaimu juhitud iseloom?
Vaimu viljadest räägitakse kirjas galaatlastele, et need on armastus,
rõõm, rahu, pikk meel, lahkus, heatahtlikkus, ustavus, tasadus,
kasinus - kõike seda, mida me oleme loomu poolest - kas pole?
Kristlase vili pole eesmärk omaette.
See, mida vaimu viljad korda saadavad me elus, meie kaudu,
on need tegelikud viljad, mida Jeesus siin ilmselt mõtleb.
Isegi mitte see, mis meis toimub, vaid see,
mida Jumal meie kaudu korda saadab.
See on üks võimalus.
Ka armastus on Püha Vaimu vili.
Armastus ei ole eesmärk omaette, ka teiste kasv Kristuses on vili.
Meie kutsumus on tuua au Jumalale, kirgastades Teda ja Tema armastust
selles maailma keskel.
Kristlane toob au Jumalale, elades Tema tahte kohaselt, rääkides Temast
oma eluga ja sõnadega, armastades inimesi Jumalale nende annetega,
mis talle on antud.
Viljaks võib pidada seda, mis toimub teiste inimeste elus.
Nende pääste, nende kasvamine Kristuses on vili, mida meie püsimine
Jeesuses tekitab.
Jumala eesmärgiks on täita Taevas.
Ta kasutab sind ja mind, et see saaks täis.
Meid on kutsutud järgima Jeesust ja kirgastama Teda seal, kus oleme.
VARAAIT
Selline viinapuu oks, millel pole ühendust teiste okstega ega tüvega,
selline oks sureb.
Selline oks lõigati ära.
Oksad, mis kandsid vilja, puhastati, et nad kannaks rohkem vilja.
Kui viinapuult taheti head saaki, pidi seda lõikama.
Viinapuu kasvatab palju võrseid ja väikesi kobaraid, kuid kõik
viinamarjad ei jõua küpseda ja osad jäävad väikeseks ja nõrgaks,
sest nende jõud ja energia läheb mujale.
Mida enam on lehti, seda enam on viljatud võrseid
ja seda vähem on kobaraid.
Viinapuu lõikamise eesmärk on kasvatada viinamarjade hulka,
lõikamine parandab ka marjade kvaliteeti.
Sageli lõigatakse ära ka kobaraid varjavad lehed,
et marjad kasvaksid ja küpseksid paremini.
Viinapuude kasvatajad toestavad ja tõstavad põõsaste oksad tugedega
üles, et need ei ulatuks maha.
Maha ulatudes tuleb marjadele kergelt kibe maitse.
See võtab maitset maast, mitte juurte kaudu.
Mõned põõsasordid hakkavad maha puutudes uut põõsast kasvatama.
Kui seda sobitada meile ja meie usule, siis meid pole kutsutud
kasvatama palju lehti ega toredat tüve või rohket võra, vaid vilju.
Paljud valed võsud meie elus takistavad viljade tekkimist.
Kõige tõhusam vilja tapja on patt.
Jumal "lõikab" meie elu sageli ebaõnnestumiste kaudu.
Jumal lubab meie ellu asju, mis meid kõige paremini puhastavad.
Hea küsimus on, et kust saad sina oma jõu.
Kust saame meie jõu, mõjutab meie vilja.
Kui me saame jõudu Kristusest, sellest, mida Jeesus on teinud
Kolgata ristil, on meie vili hea maitsega.
Kui me saame jõudu sellest maast, kui meie kokkupuude maaga on tugev,
saab meie vili asjatut kibedust.
VARAAIT
Johannese evangeeliumi 15. peatükis alates salmist 4 ütleb Jeesus:
"Jääge minusse ja mina jään teisse. Nagu oks ei või vilja kanda iseenesest,
kui ta ei jää viinapuu külge, nõnda ka teie, kui te ei jää minusse.
Mina olen viinapuu, teie olete oksad; kes jääb minusse ja mina temasse,
see kannab palju vilja; sest ilma minuta ei või te midagi teha!
Kui keegi ei jää minusse, siis ta heidetakse välja nagu viinapuu oks
ning kuivab ära. Ja nad kogutakse kokku ja heidetakse tulle ning
põletatakse ära."
Jüngrid ei kanna Jumala tahte kohast vilja omast jõust, eraldi Jeesusest.
Vilja toob esile Kristus.
Nagu oks saab oma elujõu tüvest, saab kristlane elujõu Jeesusest.
Seepärast on jüngrite osa püsida tüve küljes, hoida kinni Jeesusest.
See tähendab praktikas seda, et nad peavad üksteisest kinni hoidma,
sest viinapuu oksad saavad elujõudu üksteise kaudu.
Me ei suuda iseenesest mingit head vilja välja pigistada.
Halba vilja tekib ilma pingutamatagi.
Jeesus meis kutsub esile viljad, mida meie elu kannab, need head viljad.
Seda vilja, mis Jeesus meis esile kutsub, me üldiselt ise ei näe.
Keegi on öelnud, et kui näeksime seda vilja, mille kutsub Püha Vaim
meis esile, sööksime me selle ära.
Seepärast me sageli ei tea, millist vilja meie elu Taevasse kannab.
Jumal varjab seda meie eest.
Sageli me satume ahastusse, kui jõllitame oma vilja -
sellest ei tule midagi, kas Jumal saab seda kasutada?
Kui vaatame oma viljadele, satume ahastusse, kui vaatame Jeesusele,
siis saame julgustust, sest Jeesus ei oota esmalt, et saadaksime palju
korda, vaid et püsiksime Tema lähedal, püsiksime Temas.
Kuivad viinapuu oksad laasiti ja põletati lõkkes.
Selle pildiga Jeesus viitab uskmatu inimese saatusele - hukatusele ja
seal põlemisele.
Selle põhjal inimesel, kes on tundnud Jeesust, on võimalik loobuda
Kristusest ja sattuda hukatusse. Jah!
Jeesuses püsimine pole automaatne, veel vähem vastu tahtmist püsimine.
See eeldab oma tahet, see eeldab tahet püsida Jeesuse armus ja
Tema armastuses.
Väga lihtsalt sealt välja ei pääse, sest Jeesus on armukade ja hoiab
seda Vaimu, kelle Ta on meisse pannud elama, nagu Piibel ütleb.
Keegi ei loobu kogemata Jeesusest, inimene peab
tegema selle jaoks päris palju.
Jumal hoiatab meid ja manitseb meid oma Püha Vaimu kaudu katkenud
suhtest Jumalaga.
Seepärast on need sõnad Piiblis.
Ta kutsub meid puhastusele.
Oma südame korduv kõvaks tegemine nende hoiatuste eest paadutab lõpuks
meid nii, et me pole suutelised enam ühenduseks Kristusega.
Meil on põhjust olla ettevaatlik teiste suhtes antud hinnangute osas.
Kõik asjad ei paista väljapoole.
Mul oli omal ajal aias õunapuu, mille suhtes olin kindel, et sellest
ei tule mitte ühtainustki vilja - see oli kuivanud, sellel polnud
eriti lehti, mõndade okste küljes olid mõned lehed.
Ma olin täiesti kindel, et see on omadega läinud, see on surnud.
Järgmisel aastal oli sellel tohutult lehti ja sellel oli ka üks õun.
Paljude minu lõigatud okste all on sageli olnud roheline kiht -
selles on siiski elu.
Seepärast rääkis ka Jeesus teiseski tähendamissõnas aednikust,
kes palus armuaega viljatule puule.
Johannese 15. peatükis alates 7. salmist jätkab Jeesus:
"Kui te jääte minusse ja minu sõnad jäävad teisse, siis paluge, mis te
iganes tahate, ja see sünnib teile! Selles on minu Isa austatud, et te
kannate palju vilja ja osutute minu jüngriteks.
Otsegu minu Isa on armastanud mind, nõnda olen ka mina teid armastanud;
jääge minu armastusse. Kui te peate minu käsusõnu, siis te jääte minu
armastusse, nõnda nagu mina olen pidanud oma Isa käsusõnu ja
jään tema armastusse.
Seda ma olen teile rääkinud, et minu rõõm oleks teie sees ja teie rõõm
saaks täieliseks."
Kristuses püsimine on Tema armastuses püsimine.
See on selle uskumine, et nii on Jumal mindki armastanud, et Ta
andis oma ainukese Poja, et ka mina, kes Temasse usun, ei hukuks,
vaid et minul oleks igavene elu. Johannese 3:16.
Sama palju kui Isa armastas Jeesust, sama palavalt armastab Jeesus meid.
Jeesuse armastuses püsimine on usaldamine ja Jumala andestuse
usaldamine, selle usaldamine, et ma Jeesuse kaudu saan patud andeks.
See on Jeesuses püsimine.
See usaldus tekib alati Jumala Sõna juures.
Juba varem, kolmandas peatükis ütleb Jeesus, et te olete puhtad
juba selle sõna pärast, mis ma teile olen rääkinud.
Jeesuse sõna puhastab meid ja toob meis esile vilja, see toob meis
isegi tahtmatult hea vilja esile.
Mida rohkem me seda loeme, seda enam see loob meis õigeid motiive,
õigeid suhtumisi.
Jüngrid olid juba puhtad, sest Jeesuse õpetus oli neid puhastanud.
Jeesuse sõnades on puhastav ja vilja kandev vägi ka meie elus.
Meie viljade kvaliteet ja hulk on otseselt võrreldav sellega,
millega me oma elu toidame.
Mul oli kord üks eksperiment ühe taimega, mida ma poissmehepõlves
püüdsin oma elamises kasvatada.
Ma märkasin, et kõikides lehtedes oli teatud kohta tulnud selline kühm.
Küsisin ühelt inimeselt, et kas on võimalik, et midagi mullas tekitab
sellise kühmu lehtedele.
Ta ütles, et jah, kuna need ained, mis on mullas,
mõjutavad otseselt lehti ja on ka välispidiselt näha.
Jeesuses püsimine on Tema Sõnas püsimine ja Tema armastuses püsimine
ja see, millega oma elu toidame, on näha, see tugevdab ja mõjutab meid.
Jeesuses püsimine on sirutumine Tema sõnade kohaselt,
sest Tema sõnades on nii tõde kui ka arm.
Jeesus on väljendanud oma armastust oma Sõnas.
Seda kaudu me saame selle osaliseks.
Sama palju kui Isa armastab Jeesust, sama palju Ta armastab sind.
Mul on neli last ja kui nad olid väikesed, ei olnud nendega koos
eriti lihtne käia kasvõi poes.
Kui ütlesid, et püsige siin kärude juures, ma toon juustu,
oli see üsna kindel,et keegi neljast lapsest otsustas minna sinna,
kuhu oldi nähtud ema minemas.
Paljud meist on kuulnud Jeesuse sõnu, kuid toiminud omapäi.
Me küll kuuleme Jeesuse sõnu, kuid ei sirutu nende kohaselt praktikas,
vaid järgime midagi muud.
Jeesuses püsimine on Tema sõnades püsimine ja kui me püsime Jeesuse
sõnades, toob Ta esile Jumala tahte kohast palvet ja elu.
Siin seotakse ühte palvetamine Jeesuse nimes ja vili,
mille toob ühendus Temaga.
Palve on olulise osana seotud vilja esile toomise protsessiga.
Jumal on niivõrd seotud oma Sõnaga, et Ta valvab, et seda täide viia.
Kui me midagi palume, siis Piibel ütleb, et me võime olla kindlad,
et Jumal kuuleb ja vastab.
Võib-olla me peame ootama, aga Ta vastab.
Miks ütles Jeesus need sõnad?
"Seda ma olen teile rääkinud, et minu rõõm oleks teie sees ja
teie rõõm saaks täieliseks."
See polnud hirmutamiseks.
Jeesus tahtis julgustada jüngreid ja sind ja mind!
Sa oled osa Jeesus-viinapuust, kui sa usud Temasse.
Püha Vaimu antud Jeesus-elu voolab sinus ja Ta ütleb sulle -
hea inimene, püsi Jeesuses!
Ta toob esile vilja sinu elu kaudu - lisahingi Taevasse.
Palvetame koos!
Jeesus, tänu, et me võime olla Sinus, et võime olla osa sellest viinapuust,
sõltuvad üksteisest. Me täname, Issand, et Püha Vaimu kaudu Sa hoiad
meid endas ja et Püha Vaim voolab meis ja toob esile selle,
et me usume ja usaldame Sind. Räägi me elus neist asjadest,
mida sa tahad kõrvaldada, julgusta, Jeesus, armastusega, mis Sul on
meist igaühe vastu. Tänu, et Sa armastad ka igat televaatajat!
Sa armastad igavese armastusega, sama palvalt, kui Isa armastab Sind.
Tänu, Jeesus, et me tohime püsida selles armastuses,
Sinu pühal nimel, Jeesus, aamen!
Tore, et olid jälle "Varaaita" vaatamas.
Me jätkame taas kahe nädala pärast.
Toeta TV7 Eesti kanali tööd annetusega. Saaja: Taevas TV7.
Swedbank 221048388411 SEB 10220109461019
Näeme taas kahe nädala pärast! Nägemist!
Tõlge: Ülle Kapanen